CELEX: 62015CN0496
Language: el
Date: 2015-09-22 00:00:00
Title: Υπόθεση C-496/15: Αίτηση προδικαστικής αποφάσεως την οποία υπέβαλε το Landessozialgericht Rheinland-Pfalz, Mainz (Γερμανία) στις 22 Σεπτεμβρίου 2015 — Alphonse Eschenbrenner κατά Bundesagentur für Arbeit

21.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 429/8
            
         Αίτηση προδικαστικής αποφάσεως την οποία υπέβαλε το Landessozialgericht Rheinland-Pfalz, Mainz (Γερμανία) στις 22 Σεπτεμβρίου 2015 — Alphonse Eschenbrenner κατά Bundesagentur für Arbeit
   (Υπόθεση C-496/15)
   (2015/C 429/12)
   Γλώσσα διαδικασίας: η γερμανική
   
      Αιτούν δικαστήριο
   
   Landessozialgericht Rheinland-Pfalz, Mainz
   
      Διάδικοι στην υπόθεση της κύριας δίκης
   
   
      Προσφεύγων και εκκαλών: Alphonse Eschenbrenner
   
      Καθής η προσφυγή και εφεσίβλητη: Bundesagentur für Arbeit
   
      Προδικαστικά ερωτήματα
   
   
               1)
            
            
               Συνάδει προς τις διατάξεις του πρωτογενούς και/ή του παράγωγου δικαίου της Ευρωπαϊκής Ένωσης (ιδίως το άρθρο 45 ΣΛΕΕ και το άρθρο 7 του κανονισμού (ΕΕ) 492/2011 (1)), το γεγονός ότι, στην περίπτωση εργαζομένου που απασχολείται στη Γερμανία, κατοικεί σε άλλο κράτος μέλος και δεν υπόκειται σε φόρο εισοδήματος στη Γερμανία ούτε φορολογείται, βάσει των εφαρμοστέων διατάξεων, σε σχέση με την αποζημίωση λόγω αφερεγγυότητας, επιβάλλεται, σε περίπτωση αφερεγγυότητας του εργοδότη του, πλασματικός φόρος εισοδήματος επί των αποδοχών βάσει των οποίων υπολογίζεται η οφειλόμενη σε αυτόν αποζημίωση λόγω αφερεγγυότητας, φόρος ο οποίος, στην περίπτωση φορολογίας εισοδήματος στην ημεδαπή, θα εισπραττόταν μέσω μισθολογικών κρατήσεων, όταν ο εργαζόμενος δεν δύναται πλέον να προβάλει έναντι του εργοδότη την αξίωση καταβολής των υπόλοιπων ακαθάριστων αποδοχών;
            
         
               2)
            
            
               Σε περίπτωση αρνητικής απαντήσεως στο 1ο ερώτημα, υπάρχει συμβατότητα με τις διατάξεις του πρωτογενούς και/ή του δευτερογενούς δικαίου της Ευρωπαϊκής Ένωσης, εάν ο εργαζόμενος στην προαναφερόμενη περίπτωση διατηρεί αξίωση έναντι του εργοδότη του για καταβολή των υπόλοιπων ακαθάριστων αποδοχών;
            
         
      (1)  Κανονισμός (ΕΕ) 492/2011 του Ευρωπαϊκού Κοινοβουλίου και του Συμβουλίου, της 5ης Απριλίου 2011 που αφορά την ελεύθερη κυκλοφορία των εργαζομένων στο εσωτερικό της Ένωσης, EE L 141, σ. 1.